Jiankou ble sannsynligvis bygget av general Qi Jiguang en gang mellom 1569 og 1583. I dag er muren ved Jiankou mest ruiner og ikke renovert, men er likevel et populært turistmål for fotturer og fotografering. En vanlig turrute er fra Jiankou til nærliggende Mutianyu. Etter som seksjonen av muren ikke er renovert er den svært farlig på grunn av fall- og rasfare. Hvert år blir en rekke turister skadet og til og med drept ved Jiankou.